Skrējiena "Sirdspuksti Baltijai" skrējēji no Tallinas puses ierodas pie Brīvības pieminekļa.
Skrējiena dalībnieki no Lietuvas tuvojas Akmens tiltam.
**Sirdspuksti Baltijai** bija diennakts skrējiens pa vēsturisko Baltijas ceļa maršrutu, kas, atzīmējot Baltijas ceļa divdesmito gadskārtu, 2009. gada 22. augustā un 23. augustā notika visās trijās Baltijas valstīs un tajā piedalījās aptuveni 60 000 cilvēku. Kopumā skrējiens pa Baltijas valstīm notika 31 stundu. Skrējiena kopējais garums bija 678 kilometri, no tiem 263 Latvijā, 213 Igaunijā un 202 Lietuvā. Baltijas vienotības skrējienā no Lietuvas piedalījās aptuveni 5000 skrējēju, no Igaunijas 7000, bet no Latvijas aptuveni 50 000 skrējēju.

Dalību skrējienā līdz tā noslēgumam kopumā bija reģistrējušies 17 489 dalībnieki. No tiem 909 bija no Lietuvas, 1120 no Igaunijas un 15 460 no Latvijas.

Notikumu hronoloģija
--------------------

Noslēguma pasākums pie Brīvības pieminekļa Rīgā.
Reģistrēties skrējienam varēja oficiālajā mājas lapā, kā arī portālā draugiem.lv. Vēsturiskais Baltijas ceļa maršruts tika sadalīts vienu kilometru garos posmos un katram bija iespējams piereģistrēties noteikta posma veikšanai. Dabā kontrolpunktos uz asfalta tika uzkrāsotas atzīmes (ceļa kilometrs un izskriešanas laiks).

Skrējiens sākās 2009. gada 22. augustā plkst. 13:00 no Igaunijas galvaspilsētas Tallinas Brīvības laukuma un plkst. 18:00 no Lietuvas galvaspilsētas Viļņas, bet noslēdzās nākamās dienas plkst. 20:00 pie Brīvības pieminekļa Rīgā. Starts Tallinā tika dots pēc Igaunijas prezidenta Tomasa Hendrika Ilvesa uzrunas. Pirmajā kilometrā kopā ar Igaunijas un Latvijas orientieristiem un vairākiem desmitiem citu dalībnieku skrējienā startēja arī Latvijas valsts prezidenta Valda Zatlera dēls Kārlis Zatlers. Lietuvā skrējiens sākās pēc Lietuvas prezidentes Daļas Grībauskaites uzrunas. Kopā ar pirmajiem Viļņas skrējējiem pirmos skrējiena posmus Lietuvā veica Latvijas orientieristi.

Skatīt arī
----------

* Baltijas ceļš
* Trešā atmoda
* Baltijas valstis
* 2009. gads Latvijā

Attēlu galerija
---------------

 
* Skrējiena dalībnieki no Lietuvas uz Akmens tilta, Rīgā.Skrējiena dalībnieki no Lietuvas uz Akmens tilta, Rīgā.
* Skrējiena noslēguma pasākums Rīgā pie Brīvības pieminekļa.Skrējiena noslēguma pasākums Rīgā pie Brīvības pieminekļa.
* Valdis Zatlers un Nils Ušakovs gatavojas skrējienam.Valdis Zatlers un Nils Ušakovs gatavojas skrējienam.

Piezīmes un atsauces
--------------------

1. ↑  "Sirdspuksti Baltijai" noslēguma pasākums pulcē tūkstošiem cilvēku, tvnet.lv, 23.08.2009.
2. ↑  Vienotības skrējienā piedalījušies ap 62 000 dalībnieku (papildināts), nra.lv, 23.08.2009.
3. ↑  «Sācies Baltijas vienotības skrējiens "Sirdspuksti Baltijai"». *Lsm.lv* (latviešu). 2009-08-22. Skatīts: 2019-07-15.
4. ↑  Tallinā sācies Baltijas vienotības skrējiens "Sirdspuksti Baltijai", nra.lv, 22.08.2009.
5. ↑  Skrējienā ‘Sirdspuksti Baltijai’ kopumā piedalījušies vairāk kā 60 000, delfi.lv, 23.08.2009.
6. ↑  «Tallinā un Viļņā startējis Baltijas vienotības skrējiens ‘Sirdspuksti Baltijai’». *delfi.lv* (latviešu). 2009-08-22. Skatīts: 2019-07-15.

Ārējās saites
-------------

* Baltijas ceļam 20 oficiālā mājas lapa (arhivētā kopija)
* LTV Panorāmas ziņu sižets

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * s
* d
* l
Baltijas valstis |
| --- |
|  |
| 
* Karogs: Igaunija Igaunija
* Karogs: Latvija Latvija
* Karogs: Lietuva Lietuva

 |
|  |
| Vēsture | 
* Baltijas provinces
* Apvienotā Baltijas hercogiste
* Baltenlande
* Baltijas reģiona sabiedroto komisija
* Baltijas valstu sadarbība starpkaru periodā
* Baltijas Antante
* Baltijas valstu okupācija (1940)
* Jūnija deportācija (1941)
* Ostlande
* Marta deportācija (1949)
* Dziesmotā revolūcija
* Baltijas ceļš
* Baltijas tīģeri

 |  |
|  |
| Ģeogrāfija | 
* Lielākās pilsētas
	+ Augstākās ēkas
* Nacionālie parki

 |
|  |
| Politika | 
* Baltijas Asambleja
* Aizsardzība
	+ Gaisa patrulēšanas misija
	+ Gaisa telpas novērošanas tīkls
	+ Aizsardzības koledža
	+ Jūras mīnu eskadra

 |
|  |
| Sports | 
* SELL spēles
* Baltijas Kauss futbolā
* Baltijas Basketbola līga
* Baltijas ceļa velobrauciens
* Skrējiens "Sirdspuksti Baltijai"

 |

 |